Palet

Palet () ialah struktur pengangkut rata yang digunakan untuk mengalas kontena ketika diangkat oleh foklif, jek palet atau alatan jek yang lain. Palet ialah asas kepada reka bentuk sebuah beban unit. Barangan akan diletakkan ke atas sebuah palet dan diikat dengan tali atau filem plastik pembalut regang, atau dimuatkan terus ke dalam kontena mini ULD.

Kebanyakan palet klasik diperbuat daripada kayu. Antara bahan lain yang digunakan ialah plastik, besi dan kertas. Setiap bahan mempunyai kelebihan dan kekurangannya.

Pengkontenaan telah menggalakkan penggunaan palet kerana kontena mempunyai permukaan rata dan bersih yang sesuai untuk palet. Kebanyakan palet boleh menampung beban sehingga 1000 kg. Hari ini, lebih daripada setengah bilion palet dikeluarkan setiap tahun dan hampir 2 bilion palet digunakan di Amerika Syarikat sahaja. 

Palet membolehkan pemindahan tindanan berat menjadi mudah. Muatan di atas palet boleh diangkut menggunakan foklif pelbagai saiz, atau juga boleh diangkat menggunakan jek yang dipam dengan tangan. Penggunaan palet juga mengurangkan kos pengendalian dan penyimpanan. 

Ketiadaan piawaian antarabangsa tunggal untuk palet menjadi salah satu halangan dalam perdagangan antarabangsa. Satu piawai tunggal adalah mustahil dapat dicapai kerana terdapat pelbagai keperluan yang perlu dipenuhi seperti; melepasi setiap pintu bangunan, muat di dalam kontena piawai, dan mengurangkan kos buruh. Contohnya, sebuah organisasi yang sudah mengendalikan palet yang besar selalunya tidak nampak sebab untuk membayar harga pengendalian yang lebih tinggi dengan menggunakan palet kecil yang boleh melepasi pintu-pintu bangunan. 

 Pemiawaian 
Tiada piawai dimensi palet yang diterima pakai di peringkat global. Syarikat-syarikat dan organisasi-organisasi di seluruh dunia menggunakan ratusan saiz palet yang berbeza. Raballand, Gaël and Aldaz-Carroll, Enrique, "How Do Differing Standards Increase Trade Costs? The Case of Pallets" (February 2005). World Bank Policy Research Working Paper No. 3519.  Walaupun tiada dimensi piawai untuk pengeluaran palet, terdapat beberapa saiz berbeza yang paling banyak digunakan.   

 Palet ISO 
Pertubuhan Pemiawaian Antarabangsa (ISO) menetapkan enam dimensi palet, dinyatakan dalam Piawai ISO 6780: Flat pallets for intercontinental materials handling—Principal dimensions and tolerances: ISO 6780:2003 - Flat pallets for intercontinental materials handling -- Principal dimensions and tolerances
 Dimensi, mm (Lebar × Panjang) Dimensi, inci (Lebar × Panjang) Ruang lantai digunakan, kontena ISO Rantau yang banyak digunakan 1219 × 1016  48.00 × 40.00 3.7% Amerika Utara 1000 × 1200 39.37 × 47.24  6.7% Eropah, Asia; sama dengan 48x40". 1165 × 1165 44.88 × 44.88 8.1% Australia 1067 × 1067 42.00 × 42.00 11.5% Amerika Utara, Eropah, Asia 1100 × 1100 43.30 × 43.30 14% Asia 800 × 1200 31.50 × 47.24 15.2% Eropah; muat banyak laluan pintu

 Palet Amerika Utara 
Dalam pelbagai jenis palet di Amerika Utara, yang paling banyak digunakan ialah palet Grocery Manufacturers' Association (GMA), yang mewakili 30% daripada semua palet kayu yang dikeluarkan di Amerika Syarikat. Clarke, John, "Pallets 101: Industry Overview and Wood, Plastic, Paper, and Metal Options" ISO juga mengiktiraf palet GMA sebagai salah satu saiz palet piawai.

 Dimensi, mm (Lebar × Panjang) Dimensi, inci (Lebar × Panjang) Kedudukan pengeluaran Industri yang menggunakan 1219 × 1016 48 × 40 1 Runcit, dan banyak lagi 1067 ×1067 42 × 42 2 Telekomunikasi, Cat 1219 × 1219 48 × 48 3 Dram 1016 × 1219 40 × 48 4 Ketenteraan, para. 4.8.3, mil-std pallets are 4-way: 4.3.1, simen 1219 × 1067 48 × 42 5 Kimia, Minuman 1016 × 1016 40 × 40 6 Tenusu 1219 × 1143 48 × 45 7 Automotif 1118 × 1118 44 × 44 8 Dram, Kimia 914 × 914 36 × 36 9 Minuman 1219 × 914 48 × 36 10 Minuman, genting, pembungkusan kertas 889 × 1156 35 × 45.5 Tidak diketahui Ketenteraan 1/2 kontena ISO, muat pintu piawai 36"MIL-STD-1660, ibid.,
 para. 4.8.3  1219 × 508 48 × 20 Tidak diketahui Runcit

 Palet Eropah 

Empat saiz lazim untuk palet EURO (bersama dengan saiz alternatif ISOEropean/Global pallet sizes) ialah:
 Jenis palet EURO Dimensi, mm (Lebar × Panjang) Alternatif palet ISO EUR, EUR 1 800 × 1200 ISO1, sama saiz dengan EUR EUR 2 1200 × 1000 ISO2 EUR 3 1000 × 1200 EUR 6 800 × 600 ISO0, separuh saiz EUR 600 × 400 suku saiz EUR 400 × 300 satu per lapan saiz EUR

 Palet piawai Australia 

Palet piawai Austrialia banyak ditemui di Australia dan jarang ditemui di tempat lain. Berbentuk segi empat sama dari kayu keras, ia bersaiz 1165 mm × 1165 mm dan muat dengan sempurna di dalam kontena RACE perkhidmatan keretapi Australia, tetapi langsung tidak sesuai untuk kontena ISO yang digunakan di seluruh dunia. Jika palet ini dimuatkan dengan betul (tanpa pembaziran ruang), ini bermakna terdapat purata 7 mm ruang antara palet dan dinding kontena. Oleh kerana ruang lega yang minimum antara palet dan dinding kontena, alasan atau sumbatan (untuk penstabilan) kurang diperlukan.

 Lihat juga 

 Beban unit
 ULD
 Foklif
 Pengkontenaan

 Nota dan rujukan 

 Bacaan lanjut 
 Brody, A. L., and Marsh, K, S., "Encyclopedia of Packaging Technology", John Wiley & Sons, 1997, ISBN 0-471-06397-5
 LeBlanc, Rick and Stewart Richardson, "Pallets: A North American Perspective", PACTS Management, Inc., www.pactsmgt.com, 2003.
 ASTM D 1185 Test Methods for Pallets and Related Structures
 ASTM D6253 Treatment and/or Marking of Wood Packaging Materials

Kategori:Pengangkutan
Kategori:Kontena